[{"text_idx": "#000002", "text": "Report a Hate Crime or Incident"}, {"text_idx": "#000004", "text": "PG&E Foundation qhov nyiaj pab rau cov txom nyem $900,000 uas pab rau CRF xyoo no yuav muaj cov nyiaj pab txog li ntawm $5,000 pab rau 77 cov khw noj mov uas nyob rau hauv tej qub zej qub zos hauv 23 cov nroog uas nyob rau hauv cheeb tsam uas muaj kev siv hluav taws xob ntawm Pacific Gas and Electric Company\u2019s (PG&E), ua ke nrog rau kev tuav tswj kev pab txhawb nqa rau CRF. Tsis tas li ntawd xwb qhov kev pab nyiaj nod kuj tseem yuav pab txhawb nqa ib zeeg zaum thib ob ntawm cov nyiaj pab uas yuav raug muab coj los mus tshaj tawm nyob rau lub caij nplooj ntoos zeeg nod tib si."}, {"text_idx": "#000006", "text": "\u201cNrog rau kev siab loj siab dav ntawm PG&E Corporation Foundation, Resilience Fund thiaj li tau pab cheeb tsam zej zos cov khw noj mov ntawm ntiag tug hauv xeev California rau lub xyoo sib law pes liag zaum thib peb,\u201d Alycia Harshfield, Tus Thawj Coj Fab Kev Tuav Tswj Qhia Sawd Daws Ua Hauj Lwm ntawm CRF tau hais li ntawd. \u201cNws pom tseeb tias yeej tseem muaj ib qho kev xav tau uas tseem ceeb heev rau fab kev pab lub khw noj mov, vim hais tias peb tau txais cov ntaub ntawv tso npe thov kev pab txog li 25 feem pua ntau tshaj xyoo dhau los lawm nyob rau xyoo no. Nyob rau lub sij hawm uas cov nyiaj pab no yuav ua rau cov tswv khw noj mov tuaj yeem los mus tsim ua cov chaw lag luam rau kev thev taus kom ntau dua qub tuaj ntawd, peb kuj tseem vam hais tias yuav txhawb nqa Cov Pej Xeem Xeev California txhawm rau pab txhawb nqa lawv cheeb tsam zej zos cov khw noj mov hauv tej zej zos kom ciaj sia nyob taus mus raws li txhua txoj hau kev uas lawv muaj peev xwm ua tau tib si, tsis hais qhov ntawd yuav yog ua nyob rau lub sij hawm noj mov, kev sib qhia paub nyob rau saum koom haum tshaj xov xwm fab sim neej los sis kev nthuav qhia txog lo lus ntawd rau cov phooj ywg thiab tsev neeg los yeej tau tib si.\u201d"}, {"text_idx": "#000013", "text": "Pacific Gas and Electric Company, ib lub tuam txhab me ncau los ntawm koom haum PG&E Corporation (NYSE:PCG), yog ib lub chaw tsim roj nkev (gas) tha mab xaj thiab hluav taws xob ob yam tib si uas xa mus rau ntau tshaj 16 sawm leej neeg nyob thoob plaws 70,000 mais puag ncig nyob rau hauv Sab Qaum Teb thiab Sab Nruab Nrab Teb ntawm Xeev California. Txhawm rau kev paub ntau ntxiv, mus saib tau rau ntawm / thiab txog PG&E Corporation Foundation"}, {"text_idx": "#000014", "text": "PG&E Corporation Foundation yog ib lub koom haum ywj pheej 501(c)(3) uas tsis vam nyiaj paj ntsig, cais los ntawm PG&E thiab txhawb nqa los ntawm PG&E Corporation."}]